wij gheert van haenwijck en arnt vanden velde scepen van loven
doen cond ende kenlic allen lieden dat want alijdt die wijf was jans
wilen slock voirtijts vercregen heeft jegen janne en arnde van herent
gebrueden twee huyse aen een gelegen mette hove en raemstadt
en allen anden sijne toebehoirte van outs tot den voirs tween huysen
behoende gelegen inde dorpstrate tusscen de goede des voirs jans van
hent en de goede jans van weerde de welke gebruede der voirscr
aliten de voirs goede gewaendeert hebben voir scepen van loven op acht
stellinge outs tsijs en vijf pont jairlix tsijs borsse ghelts ende dairnae
wouter van buetschoe der voirs aliten sone deen sij hadde van woutn
wilen van buetschoe hoen yersten man de selve goede vercrege heeft
jegen aliten sijnre moeder voirscr en hem die d nae gewaendeert
op den tsijs van acht scellinge en vijf lb voirs gelijc dat volcomelik
begrepen es in seken scepen brieve dair op gemaect Ende men nu
metter wairheit bevonden heeft dat uut den voirs goede jairlix ende
erflic boven den voirs tsijs van viii s outs tsijs en v lb puymets
meer gaen elf peninge outs tsijs Soe eeest dat de voirs wout van
buetschore comen es voir ons scepen van loven voirg en heeft gekont
en gelijdt dat de voirs jan en arnt van hent gebruede en alyjdt
slop hem vanden voirs elf peningen outs tsijs die bevonde sijn meer
uut den voirs goeden gaende dan den voirs tsijs van viii s en v lb
gedreeght volcomelic en al genoegh gedaen hebben en hem d af
vernueght Ende heeft de selve wouter voir hem sijn erfgename en
nacomelingen de voirs gebruede en alijten hoir erfgename en nae
comelinge vanden voirs waendeerscape also vre alst den voirs
elf peningen outs tsijs aengaen mach en niet voird quijtgest
volcomelic quijtgeschouden in welker dingen get wij scep van lov
voirg onse zegele h aen hebbe gehage dec xviii
t
ce